Úrad vlády SR						Na rokovanie vlády SR
Sekcia hospodárskej politiky					dňa: 3.10.2001
								 k číslu: 6348/2001
									  4469/2001	
                               	     k bodu: 10,11 

S t a n o v i s k o
Porady ekonomických ministrov vlády SR

k Predpokladu plnenia štátneho rozpočtu v roku 2001 a návrhu na riešenie vybraných výdavkových titulov a

k Správe o predpokladanom čerpaní výdavkov na úseku sociálnych vecí v kapitolách krajských úradov do konca roka 2001 – Nové znenie

	
	Oba dokumenty, obsiahnuté v programe rokovania vlády SR 3. októbra t.                                                                                                                                                                                                                     r. (č.10 a 11), meritórne posúdila Porada ekonomických ministrov vlády SR 24. septembra a prijala k nim tieto závery:

Predpoklad plnenia štátneho rozpočtu v roku 2001 a návrh na riešenie vybraných  výdavkových titulov
(č.m. 6348/2001 - predložila ministerka financií)

Záver:
Porada ekonomických ministrov vlády SR

1.	za akceptovateľné považuje zvýšenie vybraných výdavkových titulov v štátnom rozpočte v roku 2001 v tomto členení a objeme:
•	výdavky na sociálne dávky a štátne sociálne dávky o 3,95 mld. Sk,
•	financovanie štátnych zariadení sociálnych služieb o 180 mil. Sk,
•	výdavky na oddlženie kapitol krajských úradov o 1,1 mld. Sk,
•	výdavky na štátnu prémiu v stavebnom sporení o 400 mil. Sk,
•	financovanie následkov povodní o 89 mil. Sk,
•	výdavky spojené s ochranou pred BSE o 50,9 mil. Sk,
•	účasť príslušníkov Armády SR v mierových misiách o 300 mil. Sk,
•	výdavky na uskutočnené sčítanie ľudu o 20 mil. Sk,

2.	odporúča:
•	vylúčiť zvýšenie výdavkov z titulu valorizácie akcií SR v Medzinárodnej banke pre obnovu a rozvoj v objeme 110 mil. Sk,
•	upresniť požiadavku ministerstva práce, sociálnych vecí a rodiny na financovanie zvýšeného počtu zamestnancov na úseku opatrovateľskej služby a zo strany ministerstva financií preveriť možnosti finančného krytia v rámci kapitoly VPS, 
•	upresniť (znížiť) požiadavku ministerstva pôdohospodárstva na financovanie fytosanitárnych opatrení na hraničných priechodoch v navrhovanom  objeme 100 mil. Sk,
•	preveriť opodstatnenosť požiadavky ministerstva dopravy, pôšt a telekomunikácií na zvýšenie úhrady za zmluvy realizované vo verejnom záujme podnikmi SAD o 300 mil. Sk,
•	preveriť možnosti krytia výdavkov na výstavbu cestného tunela Branisko zo štátneho rozpočtu v roku 2001,

3.	na spoločnom rokovaní Ministerstva financií SR, Fondu národného majetku SR a Ministerstva zdravotníctva SR odporúča doriešiť zdrojové krytie vybraných výdavkových titulov, so zohľadnením plnenia harmonogramu oddlženia v zdravotníctve a s vyústením do návrhu požiadaviek na viazanie výdavkov štátneho rozpočtu v roku 2001, 
4.	odporúča návrh, dopracovaný v zmysle záverov PEM, predložiť na rokovanie vlády SR.

Správa o predpokladanom čerpaní výdavkov na úseku sociálnych vecí v kapitolách krajských  úradov do konca roka 2001 – Nové znenie
(č.m. 4469/2001- predložil minister práce, sociálnych vecí a rodiny)

Záver:
Porada ekonomických ministrov vlády SR

1.	odporúča zvýšenie výdavkov:
•	na sociálne dávky a štátne sociálne dávky  o  3,95 mld. Sk, 
•	na riešenie potrieb štátnych zariadení sociálnych služieb o 180 mil. Sk,
•	na financovanie zvýšenia počtu zamestnancov opatrovateľskej služby v predloženom návrhu upresniť,
2.	odporúča ministerke financií preveriť možnosti krytia zvýšených výdavkov na úseku opatrovateľskej služby zo štátneho rozpočtu v roku 2001 z kapitoly VPS,
3.	doplnený návrh odporúča vláde prerokovať.

Bratislava 1.10.2001